mteb/MultiEupSlovakGenderClassification huggingface dataset:
Je zakorenený v našich spoločnostiach a je prítomný vo všetkých sférach nášho života. Milióny ľudí v Európe sú každý deň vystavení len kvôli farbe vlastnej pleti rasizmu, ktorý nemôžeme ďalej prehliadať. Vážení priatelia, rasizmus neobišiel ani mňa. Či už to bolo v minulosti, napríklad keď nás s manželkou len kvôli tomu, že sme Rómovia, nechceli pustiť do reštaurácie, alebo v súčasnosti, keď dostávam pravidelne vyhrážky o fyzickej likvidácii mňa a celej mojej rodiny. A to len pre to, že sme Rómovia. Bohužiaľ, rasizmus neobchádza ani deti. Mnohé, napríklad rómske deti, sú v Európe vystavené segregácii, nerovnakému prístupu vo vzdelávaní či dokonca k ich umiestňovaniu do špeciálnych škôl pre postihnuté deti napriek tomu, že takéto postihnutie nemajú. Vážení priatelia, ako človek, ktorý sa na tejto správe spolupodieľal, chcem veriť, že správa prispeje k poslaniu Európskej únie, k poslaniu Európskeho parlamentu a Európskej komisie mať skutočne antirasistickú Európu. Táto správa sa opiera o históriu, napríklad o holokaust, o ktorom mnohí rasisti aj dnes aj tu v tomto Parlamente hovoria, že sa nestal. Opakovaniu histórie môžeme zabrániť aj tým, že nastavíme učebné osnovy, ktoré budú pravdivo informovať aj o najhorších udalostiach našej európskej histórie. Nesmieme prehliadať ani to, čo sa deje v médiách, ktoré často podporujú existujúce predsudky a stereotypy či zosmiešňujú príslušníkov iných rás. Prejavy rasizmu máme aj na športových ihriskách či kultúrnych podujatiach. Vážení priatelia, boj s rasizmom môžeme vyhrať len vtedy, ak pomenujeme veci pravdivo, bez akéhokoľvek zaobaľovania do falošných prázdnych fráz. Európska únia má šancu byť lídrom nielen v oblasti digitalizácie a informatizácie či ekológie, ale má šancu byť aj lídrom v oblasti boja proti rasizmu. Prosím, nepremárnime túto šancu.
Vážený pán predsedajúci, myslím, že zatykač na ruského prezidenta Putina, vydaný tzv. Medzinárodným trestným súdom, dokazuje skôr slabosť tohto súdu ako jeho silu. Veď všetky veľmoci sveta, všetky veľmoci sveta tento súd neuznávajú, či už je to Ruská federácia, alebo aj Spojené štáty americké, Čína, India, a dokonca ani samotná Ukrajina. Spojené štáty zašli v opovrhovaní týmto súdom dokonca tak ďaleko, že prijali zákon, takzvaný
Vážená pani predsedajúca, Nigéria je naozaj obrovská krajina v Afrike s obrovským potenciálom ľudským, ale aj v oblasti nerastných surovín, a čoskoro by sa mohla stať veľmocou na území Afriky, s ktorou my, ako Európska únia, musíme mať veľmi dobré vzťahy. V skutočnosti však Nigéria ako taká je obeťou obrovských teroristických útokov, resp. jej obyvatelia. Hlavne, bohužiaľ, naozaj kresťania. Pretože 80 percent obetí tvoria kresťania. Ale obeťami teroristov nie sú len kresťania, ale samozrejme aj moslimovia a aj iné národnosti, a treba povedať, že ide o sociálno-ekonomický konflikt, napríklad konflikt medzi pastiermi a farmármi – medzi tými, ktorí chcú vyhnať iných z územia, aby mohli pásť vlastný dobytok. My im musíme, ako Európska únia, pomôcť po všetkých stránkach. Aj v oblasti humanitárnej pomoci, samozrejme, musíme viesť dialóg s nigérijskou vládou a viac nútiť, aby v krajine urobila poriadok, pokiaľ ide o dodržiavanie ľudských práv a náboženskej slobody.
Pani predsedajúca, súhlasím s tým, že voľby sú nevyhnutné pre fungovanie každého štátu. Súhlasím s tým, aby medzinárodné pozorovacie misie, OBS, OSN, Európskej únie zúčastňovali sa pozorovania volieb v každom štáte. Aby sa zúčastňovali pozorovania volieb aj v štátoch, ktoré označujeme ako štáty s neliberálnym politickým systémom, ako štáty autokratické. Nie je predsa možné, aby voľby v Ruskej federácii prebiehali 17. septembra 2021, a Európska komisia prijala alebo Európska únia prijala rezolúciu 16. septembra, že voľby budú nedemokratické. A pozorovateľov sme tam nevyslali. Takto sa to predsa nerobí. A takto postupujeme vo vzťahu aj k štátom ako je Bielorusko, Venezuela, referendum na Kryme. Nezúčastníme sa volieb ako pozorovatelia, pretože vraj budú nedemokratické. A potom sme prekvapení z toho, že v takýchto štátoch sa vytvárajú domáci pozorovatelia, kde sú tam predvolávaní pozorovatelia z neštandardných zahraničných misií. Nemôžem predsa tvrdiť, že za mnou sedí Julia Roberts, a nie pani Metsola, keď sa nepresvedčím o tom, či tam skutočne sedí pani Metsola alebo Julia Roberts.
Vážený pán predsedajúci, klimatická kríza sa týka nás všetkých. Nie je to európsky problém, je to naozaj, skutočne svetový problém, a preto nesmieme zabúdať, že to, čo sme zažili toto leto v Európe, si zažili v Pakistane, si zažili v Amerike a je možné, že si túto zimu zažijú v Austrálii a na južnej pologuli. Je to nielen globálny problém, ale aj riešenie je globálne. Európa v tom nestojí sama a musíme viesť, ale musíme spolupracovať. Spolupráca s Afrikou, spolupráca s Áziou, spolupráca s Amerikami je základom riešenia. Je základom riešenia nielen pre záchranu klímy, je základom riešenia aj pre vysokú infláciu cez zelené energie, je základom riešenia pre ochranu biodiverzity cez využívanie prírody ako riešenia, či už pri zachytávaní emisií, alebo pri adaptácii na zmenu klímy. Je základom riešenia pre rozvoj a bohatstvo spoločnosti ako v Európe, tak všade inde na svete. Pracujme na tom spoločne.
Pán predsedajúci, opätovne sa dnes v Európskom parlamente zaoberáme témou rovnosti práv a hodnôt. Napriek tomu realitou v Európskej únii je, že v mnohých členských krajinách trpia viaceré skupiny obyvateľstva nerovnosťami či diskrimináciou, a to napriek existencii rôznych plánov, stratégií či správ. Osobitne ma mrzí, že na to doplácajú mnohé nevinné deti. Nestačí len vyzdvihovať európske princípy. Obyvatelia Európy čakajú na reálne skutky. Je neprípustné, že mnohí trpia len kvôli tomu, kde sa narodili, aký majú sociálny status, pohlavie, či rasu. Je neprípustné, že kvôli inakosti trpia celé komunity či skupiny. Je pre mňa nepochopiteľné, že v čase moderných technológií nedokážu naše vzdelávacie systémy pracovať so všetkými deťmi. Je neprípustné, že v bohatej Európe máme celé osídlenia či komunity, ktoré v dvadsiatom prvom storočí pijú vodu z potoka. Chudobní Európania čakajú na skutky. Musíme vyvinúť maximálne úsilie, aby sme program, o ktorom dnes rokujeme, uviedli do praxe. Naše úsilie bude mať priaznivý vplyv na zabezpečenie rovnosti práv a slobôd pre všetkých Európanov v Európe.
Vážený pán predsedajúci, hovoríte tu mnohí, že Európa sa musí okamžite odpojiť od ruského plynu lebo kupovaním ruského plynu vraj financujeme ruskú vojnu. Ja sa vás prosím pýtam, čo je to za nezmysel. Čo je to za nezmysel, veď kupovaním plynu predsa zabezpečujeme v prvom rade náš európsky, u mňa slovenský, priemysel, ktorý by bez plynu nevydržal ani jeden deň. To je proste fakt. Máme teraz prestať kupovať výrobky z Číny, lebo financujeme komunistický režim, či arabskú ropu, lebo financujeme Arabov? Slovensko je na sto percent, na sto percent závislé od ruského plynu a všetkých chytrákov ktorí hovoria, že sa musíme okamžite odpojiť, sa pýtam, prečo nám Ukrajina nejde príkladom. Prečo sa Ukrajina, tiež na sto percent, závislá neodpojí ako prvá, prečo Ukrajina platí stále za ruský plyn. Máme ich snáď obviniť, že financujú ruskú inváziu? Nie, nerobíme to. Ja som za, keď sa nájde lacnejší a výhodnejší dodávateľ energií, kľudne nakupujeme ropu a plyn od hocikoho. Ale pokiaľ taký dodávateľ nie je, čo teda nie je, tak vyzývam na rozvahu a chladnú hlavu.
Vážený pán predsedajúci, je nepochybné, že profesia učiteľa je jedno z najušľachtilejších povolaní, aké môže byť. Dosiahnuť dôstojné postavenie učiteľa, jeho spoločenské postavenie, sociálne postavenie a rešpekt je možné dosiahnuť aj dobrým platovým ohodnotením.  V čase kolonizácie... Pardón. V čase prístupových rokovaní o vstupe Slovenska do EÚ naši občania, ale aj učitelia verili, že v priebehu niekoľkých rokov dosiahnu platové ohodnotenie rovnajúce sa západoeurópskym krajinám. Aká je realita? Po dvadsiatich rokoch nástupný plat učiteľa na Slovensku je circa 800 EUR, v západných krajinách circa 3 000 EUR. Priemerný ročný plat učiteľa na Slovensku je 18 300 EUR ročne, v Nemecku 71 000, v Holandsku 60 000 atď. Podľa hodnotiacej tabuľky patríme východoeurópske krajiny medzi tie najposlednejšie za 20 rokov existencie Európskej únie.  Mne osobne sa nepáči, pokiaľ Európska komisia hodnotí právny štát na Slovensku, pokiaľ Európska komisia hodnotí úroveň demokracie, pretože to je vnútorná záležitosť štátu, ale veľmi by sa mi páčilo a bol by som rád, keby Európska komisia aj dala nejaké také riadne odporúčanie pre to...
Pani predsedajúca, pán Šimečka, prepáčte ale toto sa už naozaj nedá počúvať. Vyplácanie peňazí zo spoločného európskeho rozpočtu chcete podmieniť dodržiavaním nejakých liberálnych pravidiel EÚ. Čiže štáty, o ktorých nie nezávislé súdy, ale vy, bruselskí liberálni politici, rozhodnete, že neposlúchajú, budú musieť do EÚ už iba platiť, a nedostanú z nej nič. Povedzte to rovno, že chcete trestať Poliakov, Maďarov, Slovákov aj všetkých ostatných, pretože nechcú prijímať imigrantov. Že nechcú presadzovať LGBT agendu, že nechcú slepo poslúchať zahraničné mimovládne organizácie a liberálnych novinárov, pretože o to tu v skutočnosti ide. My takéto niečo nikdy nemôžeme podporiť, pretože na Slovensku, v strednej Európe, s tým už máme svoje skúsenosti a v minulosti sa to nazývalo totalita. Ľudia tam vonku už nemajú čo dať do hrnca a vy tu blokujete schválenie európskeho rozpočtu a poskytnutie pomoci práve takýmito nezmyslenými požiadavkami na posilnenie vlastnej nadvlády. To je niečo nehorázne, naozaj nehorázne.
Vážená pani predsedajúca. Ženy sú hrdinky pandémie. Stojíme na sestrách a opatrovateľkách, ktoré sú viac pri starých a chorých ako s rodinou. Na učiteľkách, ktoré zachraňujú vzdelanie našich detí. Ženách, ktoré sa popri svojom zamestnaní stali aj učiteľkami a kuchárkami, aby sa postarali o svoju rodinu počas lockdownu. Napokon, i kariéra utrpela alebo sa ocitli v násilnom väzení. Ženy boli hrdinkami aj dávno pred pandémiou. Stále tolerujeme, že nie sú spravodlivo ohodnotené. Tolerujeme, že majú dve zamestnania, ale platené sú len za jedno. Tolerujeme, že naša susedka žije s násilníkom, alebo tolerujeme, že hlas žien je umlčiavaný a ich práva potláčané. Akoby to nestačilo, na Slovensku, ale aj v Poľsku, vlády situáciu žien zhoršujú. Namiesto riešenia domáceho násilia sa snažia obmedziť reprodukčné práva žien. Strašia Istanbulom a škrtajú slovo „rod“ z vládnych politík. Akoby sa vrátil hon na čarodejnice a rukojemníčkami sú ženy a ich práva. Stačilo. Rodová rovnosť je tradičnou európskou hodnotou, pretože všetci sme si rovní.
Vážený pán predsedajúci, je to vskutku zvláštna rezolúcia, ktorá žiada to, čo už je dávno legálne možné. Všetky nástroje, ktoré žiadame, majú členské štáty dávno v rukách, vrátane usmrcovania problematických jedincov chránených druhov vlka, medveďa či rysa tam, kde je to skutočne posledná a jediná možnosť.  Treba naozaj povedať jasne, že s touto iniciatívou prišiel výbor AGRI, no pôvodný zámer bol otvoriť smernicu o biotopoch, znížiť ochranu vlka, medveďa a rysa a umožniť ich plošné lovenie. Pre takúto ambíciu nemám porozumenie hlavne z dôvodu obrovského významu týchto druhov pre ekosystémy a biodiverzitu, rovnako ako pre veľkú podporu u verejnosti.  Som preto rád, že máme predložený vyrokovaný text, ktorý plne podporujem, a takisto k tomu vyzývam všetkých vás: zastavme už alebo ukončime túto kapitolu, venujme sa skutočne dôležitým veciam, ako je napríklad hľadanie kompatibility s touto planétou, ktorá však nebude možná bez spolužitia s divokou neregulovanou prírodou.
Pani predsedajúca, dnes s určitosťou vieme, že v budúcnosti príde ďalšia kríza. Nevieme odkiaľ, ale príde. Je preto dobré, že sa chceme ako Únia na ňu lepšie pripraviť. Nie celkom ale súhlasím s navrhnutým riešením, aby Komisia mohla počas budúcej krízy prikazovať, čo má ktorá firma vyrábať. Napríklad: spomeňme si na to, že počas pandémie dodali firmy zákazníkom nakoniec dostatok rúšok aj bez toho, aby im to štát nariadil. Podľa môjho názoru najlepšia príprava na budúce krízy je nízky verejný dlh. Štáty tak budú v kríze schopné obstarať potrebné tovary alebo služby, napríklad vakcíny a vakcináciu, lacnejšie a rýchlejšie než príkazmi konkrétnym firmám.
Vážená pani predsedajúca, situácia na Slovensku je vážna. Zásadné zmeny, ktoré chystá súčasná vláda, nie sú v prospech verejnosti. Práve naopak, sú šité na mieru vybraným osobám, ktoré cez promafiánsky balíček rušenia špecializovaných úradov a znižovania trestov majú uniknúť spravodlivosti. Hrozí dokonca premlčanie tých najzávažnejších trestných činov. Jeden aspekt, ktorý by nemal v tejto debate zaniknúť, sa týka novely trestných kódexov a dopadu na ochranu prírody. Tá je tiež súčasťou právneho štátu a súčasnou vládou je absurdne a tvrdo atakovaná. Po novom je technicky takmer nemožné spáchať trestný čin usmrtením chráneného živočícha. Museli by ste zabiť sedem medveďov, aby ste takýto čin spáchali. Táto novela cielene umožňuje pytliakom pôsobiť beztrestne tam, kde im doposiaľ na päty šliapala enviropolícia. Na Slovensku prebieha pokus o rozvrat právneho štátu. V hre je demokratické Slovensko, ktoré môže prísť o svoju demokratickú podstatu. Túto linku v tomto parlamente obhajujú nezaradení smeráci a fašisti. Sú to ľudia, ktorí nezapadli do tohto parlamentu a teraz chcú so sebou strhnúť celé Slovensko. Pre Slovensko, pre budúcnosť, pre nás všetkých. Musíme ich zastaviť.
Ďalším bodom programu je rozprava o správe, ktorú predkladá Sergey Lagodinsky v mene Výboru pre právne veci, o návrhu smernice o európskych cezhraničných združeniach (
Vážená pani predsedajúca, zhruba pred rokom obleteli európske médiá správy o tom, ako si Ruská federácia začala vyrábať vlastné čipy a vlastné počítače. Novinári v Európe sa vtedy posmešne vyjadrovali a smiali sa, že tieto ruské počítače a čipy sú o jednu-dve generácie pozadu oproti svetovým trendom, ale potom stíchli, lebo sa zistilo, že Európa si nevie vyrábať ani také čipy, pretože tu nie je žiadna fabrika a v celej produkcii elektroniky sme kompletne závislí od Ázie alebo od Taiwanu.  A to je zlé. To je zlé, to treba napraviť a to treba zvrátiť. A preto treba intenzívne začať podporovať konečne elektronický priemysel aj v Európe, aby sme neboli v elektronike závislí od Ázie alebo od Ameriky. Tento priemysel tvorí budúcnosť a produkuje zároveň vysokú pridanú hodnotu pre obyvateľov, vďaka ktorej môžu zarábať oveľa viac, ako zarábajú v súčasnosti, čiže konečne treba spraviť niečo užitočné a začať podporovať vlastnú elektronickú produkciu v Európe.
Vážená pani predsedajúca, „Slovensku hrozí zmrazenie eurofondov,“ kričí na Slovensku opozícia a burcuje ľudí do ulíc. V tomto prípade to ale skôr pripomína mocenský zápas v štáte ako reálnu snahu brániť právny štát. Akoby niektoré strany nedokázali rešpektovať, ak si vládne subjekty plnia svoj volebný program. Zámer novelizovať trestný zákon, pani kolegyňa, a rušiť špeciálnu prokuratúru z vlastnej iniciatívy konzultuje slovenská vláda s komisárom Reyndersom, s ktorým sa osobne stretol aj premiér Fico. Určite všetky podozrenia z korupcie na vysokých miestach musia byť dôsledne vyšetrené. Komisia, aj keď vyjadrila isté pripomienky, doteraz nedeklarovala, že by zamýšľané zmeny priamo ohrozili právny štát. Je jasné, že Komisii, ako aj mne osobne záleží na tom, aby akékoľvek zmeny nepoškodili záväzok Slovenska naďalej bojovať s korupciou a účinne chrániť finančné záujmy Európskej únie. Monsieur le Commissaire, je m’adresse à vous personnellement avec une demande sincère, celle de continuer vos consultations avec le gouvernement slovaque, lesquelles furent mises en place par le gouvernement lui-même. Je vous prie, si c’est possible, d’aboutir à un résultat positif.
Vážená pani predsedajúca, jednoznačne budem hlasovať proti smernici o priemyselných emisiách. Som europoslanec zo Slovenska a rešpektujem odborné stanovisko Slovenskej poľnohospodárskej a potravinárskej komory. Znižovanie emisií skleníkových plynov kysličníka uhličitého, metánu tak, že znížime chov hovädzieho dobytka na Slovensku zo súčasných 600 dobytčích jednotiek na 150 je pre slovenských poľnohospodárov a potravinárov jednoducho neprijateľné.  Znížiť emisie skleníkových plynov je možno aj iným spôsobom. Je potrebné starať sa o prirodzené pohlcovače emisií, lesy, vodu, vzduch, a o tieto lesy, vodu a vzduch, ktorých je na Slovensku dostatok, by sa mali starať predovšetkým tí, čo v týchto lesoch hospodária: lesníci, neštátni vlastníci. A ekologickí aktivisti, prípadne mimovládne organizácie niekedy neskúsenosťou a neodbornosťou narobia viac škody ako osohu, hoci chápem, že aj ekologickí aktivisti aj mimovládne organizácie majú čo do čistoty ovzdušia povedať.
Vážená pani predsedajúca, cením si úsilie Komisie prichádzať s návrhmi na zníženie vysokých cien energie, ktoré mnohé podniky a domácnosti nedokážu znášať. Návrhy idú dobrým smerom, ale dnes nestačia.  Treba si uvedomiť, že dôvodom vysokých cien je dnes hlavne nedostatok ponuky, a ten súvisí s výpadkom viacerých stabilných jadrových zdrojov, či už vo Francúzsku alebo v Nemecku, ktoré nevieme vykompenzovať fotovoltikou alebo veternými turbínami. Návrh Komisie na cenový strop 275 EUR/MWh na mesačné kontrakty je kompromis, ktorý, žiaľ, neprinesie želaný efekt. A to, cena plynu dostatočne neklesne a s ňou ani cena elektriny. Pokiaľ bude v Únii dominovať dovoz LNG plynu, tak jeho cena nemá šancu a ani vlastne nemôže klesnúť výrazne, lebo LNG tankery si nájdu zákazníkov v Ázii a Európa ostane bez dostatku plynu.  Obávam sa, že k výraznému zníženiu ceny plynu dôjde, iba ak sa posilní domáca ťažba a zvýšia sa dodávky potrubného plynu najmä z Ruska. Čo si ale dnes vzhľadom na situáciu nevieme predstaviť, a preto teraz potrebujeme najmä priamu kompenzáciu, priamu podporu aspoň pre zraniteľné domácnosti a podniky.
Vážená pani predsedajúca, ako Róm som sám dlhodobo objektom nenávistných útokov, takže viem, o čom hovorím. Kým počet nenávistných prejavov a trestných činov z nenávisti v posledných rokoch rastie, boj proti týmto zločinom stagnuje. Dnes sme na historickej križovatke. Šírenie nenávisti už veľká časť spoločnosti dokonca akceptovala. Dnes sú už fašisti, extrémisti šíriaci nenávisť súčasťou rôznych demokratických parlamentov, či dokonca vlád viacerých členských krajín v Európe, dokonca aj v mojej krajine. Dámy a páni, dlhodobo prehliadame, že zneužívajú demokraciu a slobodu slova. Nenávistnými zločinmi sa začíname zaoberať až vtedy, keď sa stane niečo zlé. Keď nebodaj niekto kvôli svojej inakosti príde o život. Kolegyne, kolegovia, koľko ľudí ešte musí zomrieť, kým začneme ozajstný boj proti nenávisti. Tí, ktorí šíria nenávisť, sú rovnakými zločincami ako tí, ktorí šíria terorizmus. Prosím všetkých kompetentných, začnite konečne trestať tých, ktorí sa správajú ako nadľudia. Chráňte tých, ktorí sú obeťami zločinov z nenávisti.
Vážený pán predsedajúci. Už tretí mesiac čelia statoční Ukrajinci zločineckej ruskej vojenskej agresii a bránia slobodu nielen vo svojej vlasti, ale aj v celej Európe.  Pred pár týždňami som sa mal možnosť zúčastniť takisto návštevy Kyjeva, Buče, Irpiň na podnet môjho kolegu Andriusa Kubiliusa. Videl som hrôzy vojny priamo na mieste. Napríklad v Buči, kde nie je jediný vojenský objekt, ruskí zločinci útočili od prvého dňa invázie na civilné obyvateľs  tvo. Videl som masové hroby, videl som detské hračky pred zbombardovanými domami, diery v domoch po ruských raketách, proste hrôzy, na ktoré sa nedá zabudnúť. A je šokujúce, že ruský vojenský zločinec Putin týchto hrdlorezov za tieto zločiny vyznamenával. To, čo je pre Rusov hrdinstvo, je pre všetkých normálnych ľudí primitívny zločin. A zločiny sa majú nie vyznamenávať, ale trestať.  Preto veľmi vítam rozhodnutie Európskej komisie zahrnúť tieto zločiny z Buče a ich autorov aj do ďalšieho balíka sankcií. Takisto vítam zahrnutie ruských dezinformačných kanálov do tohto balíka sankcií. Roky sme nerobili nič proti ruskej propagande a je načase, aby sme boli aktívni. Musíme ísť ale aj ďalej. Pre ochranu života v Európe potrebujeme sa derusifikovať. Nebojme sa toho, je potrebné sa odstrihnúť od ruských energií, aj keď niektoré krajiny sú veľmi závislé od nich, aj moja krajina, Slovensko, a rozumiem tým obavám. Ale riešenie je v spoločnom európskom prístupe, vo vybudovaní energetickej únie, v koordinácii zásobníkov v spoločných nákupoch. Riešenia existujú. Musíme dnes chrániť slobodu, život a dôstojnosť človeka tak, ako kresťanskí demokrati to robili v Európe. O to je to dnes cennejšie. Dnes potrebujeme pomôcť Ukrajincom, ktorí sú nám vzorom v obetavosti. A keď pomôžeme im, pomôžeme aj sebe. Život má väčšiu cenu ako akékoľvek peniaze.
Vážená pani predsedajúca, nové právo na opravu má zaručiť opravu mobilu alebo práčky, napríklad počas celej životnosti. Konkrétne tak, že výrobca bude musieť vyrábať všetky náhradné diely a všetky nástroje potrebné na opravu počas celej životnosti výrobku. Navrhované opatrenie ale nemusí byť ekologické ani ekonomicky výhodné, lebo vyrábať všetky náhradné diely je príkaz, ktorý nereflektuje dopyt na trhu. Ak sa niektoré súčiastky vôbec nekazia, ale budú musieť byť vyrobené a na roky uskladnené, takáto povinnosť predraží výrobok, samozrejme, na úkor spotrebiteľa. Riešením v prospech spotrebiteľa je kvalitné konkurenčné prostredie, ktoré nemotivuje výrobcov, napríklad faxov dávno nahradených mailmi, vyrábať a skladovať ich všetky náhradné diely a ktoré naopak motivuje výrobcov ku znižovaniu byrokracie.
Vážený pán predsedajúci. Dnes som sa od pána prezidenta Macrona dozvedel, že pokiaľ chcem byť dobrý Európan, tak musím byť liberálny demokrat alebo snáď Francúz. Ale vzhľadom na to, že sa aj napriek tomu, že nie som liberálny demokrat a Francúz, cítim byť dobrým Európanom, tak podporujem s určitosťou akt, alebo nové pravidlá aktov o digitálnych službách, ktoré sú nevyhnutne potrebné nielen pre Európu, ale v digitálnom svete, teda pre každého.  Smernica o elektronickom obchode existuje už viac ako 20 rokov. Vzhľadom na vývoj v digitálnom svete, vzhľadom na postup rozvoja inovácie niektoré ustanovenia tejto predchádzajúcej dohody už sú archaické a je nevyhnutné ich zmeniť.  Akt o digitálnych službách by mal, podľa môjho názoru, dôslednejšie regulovať služby pripojenia k internetu, ale aj registrátorov webových domén, hostingové služby, elektronické trhoviská, obchody s aplikáciami a veľmi veľké online platformy tak, aby boli chránené predovšetkým práva spotrebiteľov a čestných užívateľov sociálnych sietí. Nemôžem sa však stotožniť s centrálnou kontrolou online priestoru ako takého. Takéto konanie môže mať zbytočný deficit demokracie a nepriamy vplyv na právo, na slobodu prejavu používateľmi. Podporujem však ...
Pán predsedajúci, pán eurokomisár Šefčovič tu rozpráva o tom, že treba zvýšiť vojenskú podporu pre Ukrajinu. Z progresívnych lavíc takisto kolegovia poslanci hovoria, že treba ešte viac ešte silnejších zbraní pre Ukrajinu. Viete, ja mám niekedy pocit, že vy o tom rozprávate ako o nejakej počítačovej hre. Stlačíte gombík, odhlasujete viac zbraní pre Ukrajinu a potom si tu vedľa v poslaneckom bare budete na mobiloch čítať a pozerať, že koľko ľudí kde zomrelo a ako sa posunula nejaká frontová línia. Ja chápem, že pre niektorých z vás na Západe sa o tej vojne ľahko rozpráva, lebo sú to Ukrajinci, sú to Slovania, ktorí bojujú proti nenávidenému Rusku. Ale vy už musíte pochopiť, že tá vojna ničí aj Európu. A po dvoch rokoch už každý normálny človek vidí, že tá vojna nemá len vojenské riešenie. Nemá len vojenské riešenie, pretože ukrajinská protiofenzíva zlyhala, druhá už nebude. Kolega tu rozprával, že Ukrajinci už nemajú dostatok vojakov, a jednoducho skôr či neskôr bude musieť prísť k tým mierovým rokovaniam. A ja práve na to apelujem, aby sme sa prestali báť rozprávať o mieri a konečne volali po mieri, a nie stále len po viac a viac zbraniach.